# АКЦИОНАРСКО ДРУШТВО

**ОЛИМПИЈСКИ ЦЕНТАР „ЈАХОРИНА“ ПАЛЕ**

 **ПАЛЕ**

* **Надзорни одбор –**

На основу члана 7. став г) и члана 25. став (2) алинеја 1. Закона о јавним предузећима („Службени гласник Републике Српске“ број: 75/04 и 78/11), члана 7. Закона о министарским, владиним и другим именовањима РС („Службени гласник Републике Српске“ број: 25/03 и 41/03) и члана 52. тачка 5. Статута А.Д. ОЦ „Јахорина“ Пале, број: 150СА/19 од 19.11.2019. године, Надзорни одбор на сједници одржаној 07.12.2023. године донио је;

**ОДЛУКУ**

**О УТВРЂИВАЊУ СТАНДАРДА И КРИТЕРИЈУМА ЗА ИЗБОР И ИМЕНОВАЊЕ ЧЛАНОВА ОДБОРА ЗА РЕВИЗИЈУ АКЦИОНАРСКОГ ДРУШТВА ОЛИМПИЈСКИ ЦЕНТАР „ЈАХОРИНА“ ПАЛЕ**

I Овом Одлуком ближе се утврђују услови - критеријуми за избор чланова Одбора за ревизију А.Д. ОЦ „Јахорина“ Пале (у даљем тексту: Друштво).

У Одбор за ревизију Акционарског друштва Олимпијски центар „Јахорина“ Пале бирају се три члана, и то:

 1. два члана, дипл. економиста,

 2. један члан, дипл. правник.

II Мандат чланова Одбора за ревизију траје четири године, са могућношћу поновног избора.

III Под критеријумима за избор из тачке I ове Одлуке сматрају се: степен образовања, радно искуство и други услови утврђени овом Одлуком, а који су битни за правилно и успјешно вршење функције Одбора за ревизију у А.Д. ОЦ „Јахорина“ Пале.

Кандидати за члана Одбора за ревизију треба да испуњавају сљедеће услове;

Општи услови:

* да су држављани Републике Српске односно Босне и Херцеговине,
* да су старији од 18 година,
* да имају општу здравствену способност,
* да нису отпуштани из државне службе на основу дисциплинске мјере, на било ком нивоу власти у Босни и Херцеговини или ентитетима, у периоду од три године прије дана објављивања конкурса,
* да се против њих не води кривични поступак,
* да се на њих не односи члан IX став 1. Устава БиХ,
* да немају финансијски и други интерес у Друштву,
* да нису запослени у Друштву.

Посебни услови и критеријуми за именовање:

* да имају најмање високу стручну спрему и звање дипл. економиста (два члана) и дипл. правник (један члан),
* најмање пет година радног искуства у струци са високом стручном спремом,
* да имају знање из оквира надлежности функције за коју се кандидују,
* да имају лиценцу овлашћеног ревизора под I 1., односно положен правосудни испит под I 2..

IV Чланове одбора за ревизију А.Д. ОЦ „Јахорина“ Пале, на основу спроведеног јавног конкурса именује Скупштина акционара А.Д. ОЦ „Јахорина“ Пале, на приједлог Надзорног одбора.

V Ова одлука ступа на снагу даном доношења.

Број: 7725-ОЦ/23 в.д. предсједник

Датум: 07.12.2023. године

 \_\_\_\_\_\_\_\_\_\_\_\_\_\_

 Недељко Елек